**PIEGĀDES LĪGUMS SIAJS 74/2018**

Jūrmalā 2018.gada 10.jūlijs

**Sabiedrība ar ierobežotu atbildību "Jūrmalas slimnīca**", Reģ.nr.40003220000, turpmāk tekstā „Pasūtītājs”, tās valdes priekšsēdētāja Egona Liepiņa un valdes locekles Karinas Siņkevičas personā, kas darbojas saskaņā ar statūtiem, turpmāk Pasūtītājs, no vienas puses,

un **SIA Medilink**, reģistrācijas Nr. 40003996045, turpmāk tekstā “Piegādātājs” , tās valdes locekles Inas Retējumas personā, kas darbojas saskaņā ar statūtiem, no otras puses, bet abi kopā turpmāk līguma tekstā saukti **Līdzēji,** bez viltus un spaidiem, brīvi paužot savu gribu, ievērojot, ka

* Ar SIA „Jūrmalas slimnīca” valdes 2017.gada 12.decembra lēmumu Nr.129 „Par publisko iepirkumu komisiju sastāvu” izveidotā iepirkuma komisija, izvērtējot iepirkumā iesniegtos piedāvājumus par uzvarētāju atzina Piegādātāju (Iepirkuma komisijas protokols Nr.23 no 2018.gada 28.maija)
* Līguma pielikumos ietvertās preces apraksts un cena atbilst Piegādātāja piedāvājumā ietvertajam,

noslēdz sekojošu Līgumu:

1. **Līguma priekšmets**
   1. Līguma priekšmets ir laboratorijas piederumu, testu un reaģentu (turpmāk tekstā “Preces” vai “Prece”), kā arī to darbībai nepieciešamā aprīkojuma (analizators, nepārtrauktās barošanas UPS sistēma) saskaņā ar Līguma 1.2.punktu piegāde SIA "Jūrmalas slimnīca" laboratorijas vajadzībām.
   2. Kopā ar reaģentiem, šķīdumiem, piederumiem un citiem testēšanai nepieciešamiem un iepirkuma specifikācijā iekļautiem produktiem, Piegādātājs nodrošina Pasūtītāju ar testēšanai nepieciešamo aprīkojumu (turpmāk tekstā „Aprīkojums”), ko uz noslēgtā Līguma laiku nodod bezatlīdzības lietošanā Pasūtītājam. Īpašumtiesības uz piegādāto aprīkojumu visu Līguma darbības laiku pieder Piegādātājam.
   3. Piegādātājs piedāvāto Aprīkojumu piegādā, uzstāda un nodod ekspluatācijā atbilstoši Latvijas Republikas Ministru kabineta 2017. gada 28.novembra noteikumiem Nr. 689 „Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība” un nodrošina lietotāju apmācību (Aprīkojumam izvirzītās prasības – Pielikums Nr.1, kas atbilst Piedāvājumā iepirkumam norādītajam).
   4. Piegādātājs apņemas piegādāt Pasūtītājam, bet Pasūtītājs apņemas pieņemt un apmaksāt Piegādātāja pienācīgi piegādātās Preces, kuras noteiktas Līguma pielikumā Nr. 1.,2.
   5. Līguma darbības laikā prognozējamais Preču daudzums norādīts šī Līguma pielikumā Nr.2.
2. **Preces cena**
   1. Preces cenas tiek noteiktas *euro*, atbilstoši Piegādātāja iesniegtajam piedāvājumam iepirkumā un ir norādītas Līguma pielikumā Nr. 2.
   2. Preces cenā ir iekļauti visi nodokļi un izdevumi, kas rodas Piegādātājam sakarā ar Preces ievešanu Latvijas Republikā un tās piegādi un darbības nodrošināšanu Pasūtītājam saskaņā ar šo Līgumu.
   3. Līguma summa (orientējošā) bez pievienotās vērtības nodokļa ir līdz **EUR 28742,05** (**divdesmit astoņi tūkstoši septiņi simti četrdesmit divi** *euro* un 05 centi). Pievienotās vērtības nodokli (PVN) Līdzēji piemēro Latvijas Republikas normatīvajos aktos noteiktajā apmērā. PVN likmes vai maksāšanas kārtības izmaiņu gadījumā Līdzēji piemēro rēķina izrakstīšanas brīdī spēkā esošo kārtību un likmi.
   4. Piegādātājam nav pretenziju, ka Pasūtītājs iepērk tādu Preču daudzumu, kāds nepieciešams Pasūtītāja darbības nodrošināšanai, nesaistot ar Līguma 2.3.punkta noteikto preču apjomu naudas izteiksmē, bet Līdzējiem ir saistošas katras precu vienības cenas.
3. **Līguma darbības termiņš**
   1. Līgums stājas spēkā tā parakstīšanas dienā un ir spēkā līdz Līdzēju saistību pilnīgai izpildei.
   2. Piegādātājs Preču piegādi uzsāk ne agrāk kā ar 2018.gada 10.jūliju un apņemas tās piegādāt **12 mēnešus.**
   3. Līgumā norādītais Precu piegādes termiņš (Līguma 3.2..punkts) var tik pagarināts ne ilgāk par 3 (trīs) nedēļām, Līdzējiem rakstveidā vienojoties, ja līdz Līguma 3.2.punktā norādītajam termiņam nav sasniegta Līguma 2.3. punktā noteiktā līgumcena EUR bez PVN, un ja Līguma izpildes termiņa pagarināšana ir Pasūtītājam nepieciešama. Tāpat Līguma darbības laiks var tikt pagarināts arī tad, ja šādi apstākļi radusies no Piegādātāja gribas neatkarīga iemesla dēļ, ko Piegādātājs iepriekš nevarēja paredzēt un novērst. Šādā gadījumā Līdzēji slēdz vienošanos atbilstoši Līguma 11.2. punktā noteiktajam.
4. **Piegādes noteikumi**
   1. Preču un Aprīkojuma piegādes vieta: Vienības prospekts 19/21, Jūrmala, LV-2010
   2. Preces pasūta telefoniski, pa faksu, vai elektroniski.
   3. Pasūtītāja pilnvarotā persona šī Līguma izpildes un kontroles veikšanai, kā arī komunikācijai ar Piegādātāju, ir laboratorijas vadītāja Vija Dīvane (tālrunis: 67512710, e-pasts: vija.divane@jurmalasslimnica.lv);
   4. Piegādātāja pilnvarotā kontaktpersona:

Par produktu - Anda Zukule, tālr. 67840380, fakss. 67840377, elektroniskā pasta adrese: [andap@medilink.lv](mailto:andap@medilink.lv) .

Pasūtījumiem – noliktavas darbinieki, tālr. 67840375, fakss 67544930, e-pasts: [noliktava@medilink.lv](mailto:noliktava@medilink.lv)

1. **Preces kvalitāte** 
   1. Piegādātājs apņemas piegādāt Preci pienācīgā kvalitātē un atbilstošā iepakojumā.
   2. Piegādātājs atbild par Preces kvalitāti līdz tās derīguma termiņa beigām un sedz Pasūtītājam visus ar Preces neatbilstību kvalitātei saistītos zaudējumus. Precei jābūt iepakotai tā, lai transportēšanas un glabāšanas laikā saglabātos nemainīga Preces kvalitāte.
   3. Bojātu un pasūtījumam neatbilstošu Preci Piegādātājs apmaina pret atbilstošu Preci divu darba dienu laikā pēc paziņojuma saņemšanas no Pasūtītāja. Izdevumus, kas saistīti ar Preču apmaiņu, sedz Piegādātājs.
2. **Garantija**
   1. Precēm tiek dota garantija līdz Preces derīguma termiņa beigām. Preces derīguma termiņš tās piegādes brīdī nedrīkst būt mazāks kā 6 (seši) mēneši, ja ražotājs nav noteicis savādāk.
3. **Preces piegādes un saņemšanas kārtība**
   1. Prece tiek piegādāta atsevišķās partijās, pamatojoties uz Pasūtītāja veiktiem iepriekšējiem pasūtījumiem, kas pamatojas uz Pasūtītāja rīcībā esošajiem Preces atlikumiem. Katrā pasūtījumā Pasūtītājs norāda pasūtīto Preces veidu, daudzumu, nepieciešamo piegādes datumu un piegādes adresi. Pasūtījumu apjomus un veikšanas intervālus Pasūtītājs izvēlas pēc saviem ieskatiem, tie nav sadalīti vienmērīgi visa līguma darbības laikā.
   2. Piegādātājs izpilda pasūtījumus, piegādājot visas pasūtījumos norādītās Preces trīs darba dienu laikā no pasūtījuma izdarīšanas dienas, ja vien Līdzēji konkrētajā pasūtījumā nav vienojušās citādi.
   3. Preces piegādi, izkraušanu un novietošanu Pasūtītāja telpās nodrošina Piegādātājs.
   4. Par Preces nodošanu tiek sastādīti un abpusēji parakstīti Preču pavadzīmes – rēķini, kas apliecina to, ka pasūtījums ir izpildīts. Preču pavadzīmēs – rēķinos tiek fiksēts piegādātās Preces daudzums un cena atbilstoši šā Līguma pielikumam Nr. 2., kā arī šī Līguma datums un numurs Preču piegādes identificēšanai.
   5. Ja Piegādātājs turpmāk nespēj piegādāt Preces, tas ne vēlāk kā vienu mēnesi iepriekš rakstiski informē Pasūtītāju.
   6. Testēšanai nepieciešamo Aprīkojumu Piegādātājs piegādā, uzstāda un nodod ekspluatācijā līdz 11.07.2018. (nodošanas –pieņemšanas akts, līguma 1.pielikums), kā arī veic darbinieku apmācību.
   7. Par Aprīkojuma piegādes, uzstādīšanas un nodošanas ekspluatācijā dienu tiek uzskatīta diena, kad Piegādātāja un Pasūtītāja pilnvarotie pārstāvji paraksta pieņemšanas – nodošanas aktu par Aprīkojuma piegādi, uzstādīšanu, nodošanu ekspluatācijā un pieslēgšanu slimnīcas laboratorijā esošajai informācijas sistēmai, kā arī lietošanas instrukcijas iesniegšanu latviešu valodā.
   8. Piegādātājs nodrošina visā Līguma darbības laikā Aprīkojuma atbilstību tam izvirzītajām tehniskajām prasībām, kā arī veic Aprīkojuma tehnisko apkopi, ja tas ir paredzēts Aprīkojuma lietošanas instrukcijā, un nodrošina remontdarbu veikšanu pa Piegādātāja līdzekļiem, izņemot - ja vien Aprīkojums nav bojāts Pasūtītāja darbinieku vainojamas rīcības rezultātā.
4. **Norēķinu kārtība**
   1. Par piegādātajām Precēm Pasūtītājs veic apmaksu ne vēlāk kā 20 (divdesmit) kalendāro dienu laikā pēc Preču pavadzīmes – rēķina abpusējas parakstīšanas.
   2. Samaksa par preču piegādi tiek veikta bezskaidras naudas norēķinu veidā, rēķina apmaksu veicot uz Piegādātāja norādīto bankas kontu.
   3. Par samaksas veikšanas dienu tiek uzskatīta diena, kad banka ir pieņēmusi izpildei Pasūtītāja maksājuma uzdevumu.
5. **Līdzēju tiesības un pienākumi**
   1. Piegādātājam ir pienākums:
      1. veikt savlaicīgu Preču piegādi saskaņā ar šī Līguma noteikumiem;
      2. piegādāt Preces atbilstoši Pielikumam Nr.1.,2.;
      3. piegādāt Preces ne dārgāk par piedāvātajām cenām visā Līguma darbības laikā;
      4. ja Piegādātājs piegādā kvalitātes prasībām neatbilstošas Preces un neatbilstība tiek atklāta pēc Preču pieņemšanas no Pasūtītāja puses, Piegādātājam ir pienākums aizstāt neatbilstošās Preces ne vēlāk kā divu darba dienu laikā pēc paziņojuma saņemšanas no Pasūtītāja;
      5. veikt Aprīkojuma tehnisko apkalpošanu par saviem līdzekļiem visā Līguma darbības laikā, nodrošinot to nepārtrauktu strādātspēju;
      6. veikt personāla apmācību ar uzstādīto Aprīkojumu un reaģentiem par saviem līdzekļiem;
      7. nodrošināt servisa pieejamību visā Līguma darbības laikā;
      8. Piegādātājs ir atbildīgs trešo personu un Pasūtītāja priekšā par kaitējumu, kas tiem radies sakarā ar Preču kvalitātes trūkumiem;
   2. Piegādātājam ir tiesības:
      1. saņemt pirkuma maksu par pienācīgi piegādātām Precēm;
      2. piekļūt Aprīkojumam tehniskās apkalpošanas un apkopes veikšanai, iepriekš saskaņojot laiku ar Pasūtītāju.
   3. Pasūtītājam ir pienākums:
      1. nodrošināt saņemto Preču pieņemšanu, pienācīgu uzglabāšanu un faktiskās izlietošanas uzskaiti;
      2. ievērot uzstādītās Aprīkojuma lietošanas instrukciju;
      3. pretenzijas par piegādāto preču apjomu un atbilstību derīguma termiņam paziņot 3 (trīs) darba dienu laikā no piegādes brīža, pretējā gadījumā iebildumi šajā sakarā izteikti būt nevar.
   4. Pasūtītājam ir tiesības:
      1. atteikties pieņemt Preces, ja netiek ievērots to piegādes termiņš, ja tiek piegādāta nekvalitatīva, bojāta vai Līguma prasībām neatbilstoša Prece;
      2. ja Piegādātājs turpmāk nespēj piegādāt Preces vai atsakās piegādāt Preces piedāvātajām cenām, Pasūtītājs rīkojas atbilstoši Līguma 10.3. un 10.4. punktos noteiktajam.
   5. Abi Līdzēji ir pilnībā savstarpēji atbildīgi par zaudējumiem, kurus tie nodara viens otram ar šī Līguma neizpildi vai nepienācīgu izpildi.
   6. Pretenziju pieteikšanas kārtība:
      1. ja, pieņemot Preces, Pasūtītājs atklāj Preču iztrūkumu, bojājumu, neatbilstību kvalitātes prasībām vai cita veida neatbilstību Līguma noteikumiem un pavaddokumentiem, Pasūtītājs Preču pavadzīmes - rēķinu neparaksta, bet par iztrūkuma vai neatbilstības faktu sastāda aktu un trīs darba dienu laikā uzraksta un nogādā Piegādātājam rakstveida pretenziju;
      2. Piegādātājs divu darba dienu laikā pēc Pasūtītāja pretenzijas saņemšanas aizvieto bojātās vai neatbilstošās Preces ar jaunām, atbilstošām Precēm.
6. **Līdzēju atbildība**
   1. Reaģentu nepiegādes gadījumā Piegādātājam jānodrošina par saviem līdzekļiem attiecīgā testa veikšanu citā akreditētā iestādē vai jāatlīdzina Pasūtītāja zaudējumi, ko veido testa materiālu transportēšanas izmaksas, kā arī cenu starpība starp Piegādātāja un Pasūtītāja nolīgto, un Pasūtītāja faktiski samaksāto.
   2. Ja Piegādātājs nevar piegādāt Preces vai atsakās piegādāt Preces par Pielikumā Nr. l noteiktām cenām, Pasūtītājam ir tiesības saņemt līgumsodu EUR 25,00 (divdesmit pieci *euro* 00 centi) par katru nepiegādāto Preču pozīciju.
   3. Ja Piegādātājs Līguma darbības laikā atsakās piegādāt četras vai vairāk Preču pozīcijas par Pielikumā Nr.1 noteiktajām cenām, Līgums ar Piegādātāju var tikt izbeigts attiecībā uz visām Pielikumā Nr.1 norādītajām Preču pozīcijām. Līgums tiek uzskatīts par izbeigtu vienpadsmitajā dienā pēc paziņojuma nosūtīšanas Piegādātājam.
   4. Par katru Preču piegādes nokavēšanas gadījumu Pasūtītājs ir tiesīgs saņemt no Piegādātāja līgumsodu 0,15 (nulle komats piecpadsmit) % apmērā par katru nokavēto dienu no nokavētās piegādes (pasūtījuma) kopsummas, bet ne vairāk kā 10 (desmit) % no piegādes summas.
   5. Par katru Preču apmaksas nokavējumu Piegādātājs ir tiesīgs saņemt no Pasūtītāja līgumsodu 0,015(nulle komats nulle piecpadsmit) % apmērā par katru nokavēto samaksas dienu no neapmaksātās summas, bet ne vairāk kā 10 (desmit) % no neapmaksātās summas.
   6. Līgumsoda samaksa neatbrīvo Līdzēji no pārējo Līguma saistību izpildes, kā arī zaudējumu atlīdzināšanas otram Līdzējam.
7. **Līguma grozīšanas kārtība un kārtība, kādā pieļaujama atkāpšanās no līguma**
   1. Līgumu var grozīt vai izbeigt pirms tajā noteikto saistību izpildes, Līdzējiem vienojoties rakstveidā, saskaņā ar Līgumu un Latvijas Republikā spēkā esošajiem normatīvajiem aktiem.
   2. Līdzēji var grozīt Līgumā noteikto Preču piegādes kārtību, ja šādu grozījumu nepieciešamību pamato objektīvi apstākļi, kas nav atkarīgi no Līdzēju gribas, vai lai novērstu kļūdas.
   3. Pasūtītājam ir tiesības izbeigt šī Līguma darbību vienu mēnesi iepriekš rakstiski paziņojot par to Piegādātājam, ja Preces piegāde tam turpmāk nav nepieciešama sakarā ar izmaiņām saimnieciskajā darbībā;
   4. Piegādātājam ir tiesības izbeigt šī Līguma darbību vienu mēnesi iepriekš rakstiski paziņojot par to Pasūtītājam, ja Pasūtītājs kavē rēķinu apmaksu vairāk kā par 30 dienām, un pēc brīdinājuma saņemšanas 5 (piecu) dienu laikā tas nav veicis parāda samaksu.
   5. Pasūtītājs var vienpusēji izbeigt Līgumu pirms tajā noteikto saistību izpildes, sastādot aktu un paziņojot rakstiski par to Piegādātājam un norādot datumu, kad līgums tiek izbeigts, ja:
      1. Piegādātājs atkārtoti nav piegādājis Preci Pasūtītāja pieprasītajā laikā divas vai vairāk reizes;
      2. Piegādātājs atkārtoti piegādā neatbilstošu Preci. Par neatbilstošu Līguma ietvaros tiek uzskatīta 1.pielikumam neatbilstoša Prece, tās kvalitātes pārkāpumi vai derīguma termiņa neievērošana;
      3. Piegādātājs atkārtoti ir piegādājis Līguma noteikumiem neatbilstošu Preci un nav to apmainījis Līgumā noteiktajā kārtībā, par ko ir tikuši sastādīti Preču Defektu akti;
      4. Piegādātājs atkārtoti pārkāpis Līgumā noteiktās saistības, par ko Pasūtītājs ir brīdinājis Piegādātāju rakstveidā (tostarp – nesaskaņota apakšuzņēmēju maiņa), vai pēc brīdinājuma saņemšanas turpina tās nepildīt;
      5. iepirkuma līgums ir pārtraucams saskaņā ar Publisko iepirkumu likuma 64. pantā noteikto.
   6. Līguma izbeigšanas gadījumā Pasūtītājs samaksā Piegādātājam par faktiski laikā veiktajām Preces piegādēm, ja Līdzēji nevienojas citādi.
   7. Pasūtītājs šī Līguma darbības ietvaros var iegādāties no Piegādātāja citus reaģentus, testus utt, kas savietojami ar Aparatūru, bet nav minēti Līguma pielikumā Nr.1., 2., bet šādu preču daļa nevar pārsniegt 5% (piecus) no Līguma 2.3.punktā norādītās summas, un tiek ieskaitīta kopējā Līguma 2.3.punktā norādītajā apjomā naudas izteiksmē.
8. **Nepārvarama vara**
   1. Līdzēji tiek atbrīvoti no atbildības par daļēju vai pilnīgu Līguma saistību neizpildīšanu, ja tam par iemeslu ir tādi nepārvaramas varas apstākļi kā plūdi, ugunsgrēks, zemestrīce, karadarbība, u.c. no Līdzējiem neatkarīgi apstākļi, ja šie apstākļi ir iestājušies pēc Līguma noslēgšanas un kuru iestāšanos neviena no Līdzējiem neparedzēja un nevarēja paredzēt.
   2. Ja šie apstākļi turpinās vairāk kā 3 (trīs) mēnešus, katram no Līdzējiem ir tiesības izbeigt Līgumu un neuzņemties par to nekādu atbildību, ar noteikumu, ka otra Puse tiek informēta par Līguma izbeigšanu 20 (divdesmit) dienas iepriekš. Par pietiekamu apstiprinājumu nepārvaramas varas apstākļiem ir dokuments, kuru ir izdevusi kompetenta valsts iestāde.
   3. Par nepārvaramas varas apstākļiem nav uzskatāma vispārēja cenu celšanās, t.sk. degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski.
9. **Citi nosacījumi**
   1. Pēc Līguma darbības termiņa beigām vai, ja Līgums tiek izbeigts pirms termiņa Līgumā noteiktajos gadījumos, Pasūtītājs atgriež lietošanā nodoto Aprīkojumu Pasūtītājam divu nedēļu laikā.
   2. Visi Līguma grozījumi, vienošanās par tā izbeigšanu un citas vienošanās, kas saistītas ar Līgumu vai tā izpildīšanu, tiek sastādīti tikai rakstveidā un pēc abpusējas parakstīšanas tiek pievienoti Līgumam un kļūst par tā neatņemamu sastāvdaļu.
   3. Jautājumos, kuri nav atrunāti šajā Līgumā, Līdzēji vadās no Latvijas Republikas normatīvajiem aktiem.
   4. Līdzēji savstarpēji apņemas neizpaust konfidenciāla rakstura informāciju, kas tām kļuvusi zināma šī Līguma noteikumu izpildes gaitā.
   5. Līdzēju domstarpības, kas saistītas ar Līguma izpildi, tiek risinātas vienošanās ceļā. Vienošanās tiek noformēta rakstiski. Gadījumā, ja Līdzēji nevar vienoties, tad strīdu nodod izskatīšanai Latvijas Republikas tiesā Latvijas Republikas normatīvajos aktos paredzētajā kārtībā.
   6. Piegādātājam jārīkojas ar visu šī Līguma sakarā iegūto informāciju, kuru Izpildītājs būs ieguvis šī Līguma darbības laikā vai pēc tam, kā ar konfidenciālu. Visa mutiski vai rakstiski izteiktā informācija tiek uzskatīta par Pasūtītāja konfidenciālu informāciju, tādu informāciju, kas atklājama saskaņā ar attiecīgo likumdošanu. Konfidencialitātes nosacījums attiecas uz rakstisku informāciju, kā arī mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šajā punktā minētajai konfidencialitātes saistībai ir beztermiņa raksturs.
   7. Ja Līguma darbības laikā notiek Līdzēju reorganizācija, likvidācija utt., tā tiesības un pienākumus realizē tiesību un saistību pārņēmējs.
   8. Piegādātājs nevar nodot Līguma saistību izpildi trešajai personai bez Pasūtītāja iepriekšējas rakstiskas piekrišanas.
   9. Juridiskās adreses vai bankas rekvizītu maiņas gadījumā Līdzējiem pienākums ir trīs darba dienu laikā paziņot par to otram Līdzējam.
   10. Līgums sastādīts divos eksemplāros uz 19 (deviņpadsmit) lapām ar diviem pielikumiem uz 13 (trīspadsmit) lapas/-ām, no kuriem viens eksemplārs glabājas pie Piegādātāja, otrs – pie Pasūtītāja. Abiem eksemplāriem ir vienāds juridiskais spēks.

**14. Līdzēju juridiskās adreses un rekvizīti.**

|  |  |  |  |  |  |
| --- | --- | --- | --- | --- | --- |
| |  |  | | --- | --- | | **Pasūtītājs:**  SIA Jūrmalas slimnīca  Adrese: Vienības prosp. 19/21, Jūrmala, LV-2010  Tālrunis: 67753123, Fakss: 67752548  Nodokļu maksātāja kods: 40003220000  Norēķinu konts SEB bankā  Konts nr: LV57UNLA0010000141447  Kods UNLALV2X  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  Valdes priekšsēdētājs E.Liepiņš  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes locekle K.Siņkeviča | **Piegādātājs:**  SIA Medilink  Juridiskā adrese: Ulbrokas iela 46, k-1, Rīga, LV - 1021  Biroja adrese : Čiekurkalna 2.līnija 75, Rīga, LV-1026  Nodokļu maksātāja kods : 40003996045  Norēķinu konts: AS “Swedbank”  Konta nr.: LV92 HABA 0551 0200 1925 8  Kods: HABALV22  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Valdes locekle Ina Retējuma | |  |  | |  |